Lief vir woordsoek-raaisels? Doen dit nou aanlyn | Huisgenoot
Lief vir woordsoek-raaisels? Doen dit nou aanlyn
Is jy versot daarop om woorde te soek wat wegkruipertjie speel in 'n soekblok? Met Huisgenoot se nuwe digitale raaisels kan jy dit nou aanlyn op jou selfoon, tablet of rekenaarskerm doen!
Daar is min dinge so ontspannend soos om versteekte woorde in 'n woordsoek-raaisel te soek en dan raak te sien. En daardie gevoel van bevrediging wanneer jy eindelik al die woorde soos 'n wafferse speurder opgespoor het – te lekker!
Goeie nuus: nou kan jy ons woordsoek-raaisels ook aanlyn doen en geniet.
By Huisgenoot se nuwe bederf, huisgenootraaisels.co.za, ondersteun deur Netwerk24, kan jy hierdie raaisels – asook blokraaie, sudoku's en koderaaisels – op jou selfoon, tablet of skootrekenaar invul.
Ons is so seker dat jy versot sal wees op ons aanlyn raaisels dat ons die eerste pakket met drie raaisels gratis beskikbaar stel. Daarna is daar pakkette van R40, R75 en 'n tamaai een vir R250 wat jy aanlyn kan koop en doen. Die woordsoeke is in hul eie pakkette, en elke woordsoek het 'n ander tema.
Haak jy vas? Klik op die knoppie wat vir jou 'n wenk gee. As jy nie tyd het om die raaisel op een slag op te los nie, kan jy jou antwoorde stoor en dan later verder speel. Die program sal al jou antwoorde bêre.
Klik en koop by huisgenootraaisels.co.za – tjoeftjaf!
Besoek www.huisgenootraaisels.co.za en klik op die knoppie wat sê "Klik en koop!".
Jy sal 'n lys met verskillende raaisel-pakkette sien. Die drie gratis raaisels en woordsoek-pakkette verskyn ook hier. Kies die bondels wat jy wil aanskaf en kies "Voeg by mandjie".
Jy sal gevra word om 'n rekening te skep. Vul jou besonderhede in en gaan voort. Jy moet op die webblad aanmeld om pakkette te koop en die raaisels te kan doen. Klik op "Gaan voort met inkopies".
Betaal met jou kredietkaart. Jy sal 'n e-pos ontvang wat jou besonderhede bevestig. Nou sal jy sommer dadelik kan begin speel! Jy betaal eenmalig vir die bondels wat jy kies en het dan onbeperkte toegang tot daardie pakkette. Dit beteken jy kan aanmeld en verder speel net wanneer jy wil. As die raaisels in jou pakkette almal voltooi is, kan jy nog pakkette koop.